Chris Hart bedankChris Hart soos hy op sy Twitter-profiel verskyn. Foto: Twitter Ross Linstrom, woordvoerder van die bank, het bevestig dat Hart, ’n beleggingstrateeg, nie meer in die bank se diens is nie. Standard Bank het Hart in Januarie geskors nadat hy getwiet het: “Meer as 25 jaar ná apartheid vermeerder die aantal slagoffers, tesame met ŉ gevoel van toe-eiening en haat jeens minderheidsgroepe.” Hart het kort daarna om verskoning gevra vir die twiet en gesê dit moes in die konteks van stadige [ekonomiese] groei gelees word. Die twiet het wyd reaksie uitgelok en Hart is as ’n rassis bestempel en sosialemedia-gebruikers het Standard Bank versoek om Hart af te dank. Standard Bank het hom destyds gedistansieer van Hart se uitlatings en gesê Hart se uitspraak is “feitelik verkeerd” en maak onvanpaste aannames oor Suid-Afrika. Lees alle vorige berigte oor Chris Hart op Maroela Media.